Държавен вестник, бр. 45, 2023 г., стр. 15

БРОЙ  45	
Д Ъ Р Ж А В Е Н  В Е С Т Н И К 	
СТР.  15  
Член 45
За да се даде възможност на Организацията 
на обединените нации да предприема спешни 
военни мерки, членовете на Организацията ще 
поддържат в състояние на незабавна готовност 
национални контингенти от военновъздушни 
сили за съвместни международни принуди­
телни действия. Числеността и степента на 
готовност на тези контингенти и плановете 
за техните съвместни действия се определят 
от Съвета за сигурност с помощта на Воен­
нощабния комитет в рамките, предвидени в 
специалното споразумение или споразумения, 
посочени в чл. 43.
Член 46
Плановете за използването на въоръжените 
сили се изработват от Съвета за сигурност с 
помощта на Военнощабния комитет.
Член 47
1. Създава се Военнощабен комитет, на­
товарен да съветва и подпомага Съвета за 
сигурност по всички въпроси, отнасящи се 
до военните нужди на Съвета за сигурност 
във връзка с поддържането на международния 
мир и сигурност, използването и командва­
нето на поставените на негово разположение 
сили, както и във връзка с регулирането на 
въоръженията и евентуалното разоръжаване.
2. Военнощабният комитет се състои от 
началниците на щабовете на постоянните 
членове на Съвета за сигурност или от техни 
представители. Всеки член на Организацията, 
непредставен постоянно в комитета, се покан­
ва от комитета да сътрудничи с него, когато 
ефикасното изпълнение на задълженията на 
последния налага участието на този член в 
работата на комитета.
3. Военнощабният комитет е отговорен в 
подчинение на Съвета за сигурност за страте­
гическото ръководство на всички въоръжени 
сили, поставени на разположение на Съвета за 
сигурност. Въпросите относно командването 
на тези сили ще бъдат допълнително уредени.
4. Военнощабният комитет може да създава 
свои регионални подкомитети с разрешение 
на Съвета за сигурност и след консултации с 
надлежните регионални органи.
Член 48
1. Действията, необходими за изпълнени­
ето на решенията на Съвета за сигурност за 
поддържане на международния мир и сигур­
ност, се предприемат от всички членове на 
Организацията или от някои от тях в зави­
симост от това, какво ще определи Съветът 
за сигурност.
2. Такива решения се изпълняват от чле­
новете на Организацията пряко, а така също 
и чрез действията им в съответните между­
народни институции, чиито членове са те.
Член 49
Членовете на Организацията ще се обе­
динят, за да си оказват взаимна помощ при 
прилагането на решените от Съвета за си­
гурност мерки.
Член 50
Ако Съветът за сигурност прилага преван­
тивни или принудителни мерки срещу която и 
да е държава, всяка друга държава независимо 
от това, дали е членка на Организацията, или 
не, която е изправена пред специални иконо­
мически проблеми, възникнали вследствие на 
прилагането на посочените мерки, има право 
да се съвещава със Съвета за сигурност във 
връзка с разрешаването на тези проблеми.
Член 51
Никоя разпоредба на настоящия Устав не 
накърнява неотменимото право на индиви­
дуална или колективна самоотбрана в слу­
чай на въоръжено нападение срещу член на 
Организацията, докато Съветът за сигурност 
вземе необходимите мерки за поддържането 
на международния мир и сигурност. Мерките, 
предприети от членовете при упражняването 
на това право на самоотбрана, трябва незабав­
но да бъдат съобщени на Съвета за сигурност 
и с нищо не трябва да засягат правомощията 
и отговорността на Съвета за сигурност съ­
гласно настоящия Устав за предприемане по 
всяко време на такива действия, каквито той 
сметне за необходими за поддържането или 
възстановяването на международния мир и 
сигурност.
ГЛАВА VIII
РЕГИОНАЛНИ СПОРАЗУМЕНИЯ
Член 52
1. Никоя разпоредба на настоящия Устав 
не представлява пречка за съществуването 
на регионални споразумения или органи за 
уреждане на такива въпроси относно поддър­
жането на международния мир и сигурност, 
които са подходящи за регионални действия, 
при условие че тези споразумения или органи 
и тяхната дейност са съвместими с целите и 
принципите на Организацията.
2. Членовете на Организацията, сключили 
такива регионални споразумения или обра­
зуващи такива регионални органи, трябва 
да положат всички усилия за постигане на 
мирно уреждане на местните спорове чрез 
такива регионални споразумения или чрез 
такива регионални органи, преди да отнесат 
тези спорове до Съвета за сигурност.
3. Съветът за сигурност насърчава раз­
витието на мирното уреждане на местните 
спорове чрез такива регионални споразуме­
ния или такива регионални органи, било по 
почин на заинтересуваните страни или чрез 
препращане от Съвета за сигурност.
4. Настоящият член с нищо не накърнява 
приложението на чл. 34 и 35.
Член 53
1. Съветът за сигурност използва, където е 
уместно, такива регионални споразумения или 
органи за принудителни действия под негово 
ръководство. Обаче никакви принудителни